 Ṣe àpilẹkọ àyọkà fún àkòrí yìí: Ìdìbò tó ń bọ kìí ṣé ìdìbo Èmi ló kán, ìdìbò àwọn ọmọ orílẹ-èdè Nàìjíríà ní - Peter Obi : Olùdíje sípò ààrẹ lábẹ àṣíá ẹgbẹ òṣèlú Labour Party, Peter Obi, ti rọ àwọn ọmọ orílẹ-èdè látí má ṣe rí ìdìbò tó ń bọ gẹgẹ bíi ìdìbò èmi ló kàn nítorí àsìkò àwọn ọmọ orílẹ-èdè Nàìjíríà ló kàn látí yan ààrẹ tí yóò wù wọn nínú gbogbo làásígbò tí wọn wà. Òbí sọ eléyìí nígbà tí òun pẹlú igbákejì rẹ, Sẹnétọ Datti Baba-Ahmed ń kópa nínú ìfọrọwérọ kan pẹlú Kadaria Ahmed lánàá. Ó sẹ ọpọlọpọ ìlérí fún àwọn ọmọ Nàìjíríà pé tí wọn bá fún òun ní àyè látí ṣèjọba, ayípadà láì ní ẹgbẹ ni yóò dé bá orílẹ-èdè náà. Obi ní kí àwọn ọmọ Nàìjíríà má ṣe rí ìdìbò tó ń bọ ọhún gẹgẹ bíi ti ẹlẹyàmẹyà tàbí ẹsìn. Àwa méjèèjì, èmi àti igbákejì mi ti rọ àwọn ọmọ orílẹ-èdè Nàìjíríà pé ètò ìdìbò tó ń bọ kò gbọdọ dá lé ẹlẹyàmẹyà, kò gbọdọ dá lórí ẹsìn, kò gbọdọ dá lórí pé èmi ló kàn nítorí pé àsìkò àwọn ọmọ Nàìjíríà ló kàn látí gba ìṣèjọba orílẹ-èdè yìí. Mo ń ṣe ìlérí pé màá yọ Nàìjíríà kúrò nínú oko ẹrú, tí àwa yóò sì bẹrẹ láti pèsè àwọn ǹkan tí a fẹ fún ara wa. Ìṣẹ yóò dínkù pátápátá lórílẹ-èdè Nàìjíríà. A máa ri pé kò sí ẹnikẹni tó kọjá ìbáwí lábẹ òfin. A fi ń dáa yín lójú pé ìwà ìbàjẹ èyí tó gbalẹ lórílẹ-èdè Nàìjíríà yóò di ohun ìgbàgbé. A óò ri pé a pèse Nàìjíríà fún àwọn ọmọ orílẹ-èdè Nàìjíríà. Peter Obi, ẹni tó jẹ igbákejì ààrẹ fún olùdíje sípò ààrẹ ẹgbẹ òṣèlú Alábùradà PDP, Atiku Abubakar lọdún 2019, kúrò nínú ẹgbẹ ọhún látí lọ díje fún ipò ààrẹ lábẹ àṣíá ẹgbẹ òṣèlú Labour fún ètò ìdìbò lọdún 2023. 